NORAKSTS

|  |  |
| --- | --- |
| 28.02.2019. | Nr. 2/13 |

**JELGAVAS PILSĒTAS PAŠVALDĪBAS IZGLĪTĪBAS IESTĀDES**

**„JELGAVAS VAKARA (MAIŅU) VIDUSSKOLA” LIKVIDĀCIJA**

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Saskaņā ar likuma ”Par pašvaldībām” 15.panta pirmās daļas 4.punktu, 21.panta pirmās daļas 8. un 9.punktu, Valsts pārvaldes iekārtas likuma 15.panta ceturtās daļas 1.punktu, 28.pantu un 30.panta otro daļu, Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu un Pārejas noteikumu 34.punktu, Jelgavas pilsētas izglītības attīstības stratēģiju 2019.-2025.gadam un Jelgavas pilsētas pašvaldības izglītības iestādes „Jelgavas Vakara (maiņu) vidusskola” nolikuma 7.punktu,

**JELGAVAS PILSĒTAS DOME NOLEMJ:**

1. Likvidēt Jelgavas pilsētas pašvaldības izglītības iestādi „Jelgavas Vakara (maiņu) vidusskola” (reģistrācijas numurs 90001001534, juridiskā adrese Skolotāju iela 8, Jelgava) ar 2019.gada 1.augustu to pievienojot Jelgavas pilsētas pašvaldības izglītības iestādei „Jelgavas Amatu vidusskola” (reģistrācijas numurs 90000077081, juridiskā adrese Akadēmijas iela 25, Jelgava).
2. Noteikt, ka Jelgavas pilsētas pašvaldības izglītības iestāde „Jelgavas Amatu vidusskola” ir Jelgavas pilsētas pašvaldības izglītības iestādes „Jelgavas Vakara (maiņu) vidusskola” funkciju, tiesību, saistību, finanšu līdzekļu, mantas, arhīva un lietvedības pārņēmēja.
3. Jelgavas pilsētas pašvaldības izglītības iestādes „Jelgavas Vakara (maiņu) vidusskola” direktoram līdz 2019.gada 28.jūnijam brīdināt darbiniekus par iestādes likvidāciju un darba tiesisko attiecību izbeigšanu.
4. Atbrīvot no Jelgavas pilsētas pašvaldības izglītības iestādes „Jelgavas Vakara (maiņu) vidusskola” direktora amata Brigitu Preisu ar 2019.gada 1.augustu (pēdējā darba tiesisko attiecību diena 2019.gada 31.jūlijs).
5. Jelgavas pilsētas pašvaldības izpilddirektoram izveidot Jelgavas pilsētas pašvaldības izglītības iestādes „Jelgavas Vakara (maiņu) vidusskola” likvidācijas komisiju un organizēt visas nepieciešamās darbības šī lēmuma izpildei.
6. Ar likvidāciju saistītos izdevumus segt no Jelgavas pilsētas pašvaldības izglītības iestādes „Jelgavas Vakara (maiņu) vidusskola” un Jelgavas pilsētas pašvaldības budžeta.
7. Jelgavas pilsētas pašvaldības izglītības iestādei „Jelgavas Amatu vidusskola” līdz 2019.gada 1.maijam licencēt:
   1. pamatizglītības programmu (izglītības programmas kods 21011112);
   2. speciālās pamatizglītības programmu izglītojamajiem ar mācīšanās traucējumiem (izglītības programmas kods 21015611);
   3. vispārējās vidējās izglītības vispārizglītojošā virziena programmu (izglītības programmas kods 31011013).
8. Jelgavas pilsētas pašvaldības izglītības iestādes „Jelgavas Amatu vidusskola” direktoram līdz 2019.gada 1.jūnijam iesniegt apstiprināšanai Jelgavas pilsētas domē Jelgavas pilsētas pašvaldības izglītības iestādes „Jelgavas Amatu vidusskola” nolikuma grozījumus.
9. Lēmums stājas spēkā nākamajā dienā pēc saskaņojuma saņemšanas no Izglītības un zinātnes ministrijas.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī

**Izglītības un zinātnes ministrijas saskaņojums saņemts 2019.gada 13.martā. Lēmums par “Jelgavas pilsētas pašvaldības izglītības iestādes „Jelgavas Vakara (maiņu) vidusskola” likvidācija” stājas spēkā ar 2019.gada 14.martu.**